जम्मू-कश्मीर के पुलवामा में सुरक्षाबलों ने लश्कर-ए-तैयबा के 4 आतंकियों को मार गिराया  
जम्मू-कश्मीर में सुरक्षाबलों को बड़ी कामयाबी 
लश्कर-ए-तैयबा के 4 आतंकियों को मार गिराया 
एके-47 समेत मौके से भारी मात्रा में हथियार बरामद
जम्मू-कश्मीर के पुलवामा जिले से बड़ी खबर सामने आ रही है. यहां सुरक्षाबलों ने लश्कर-ए-तैयबा के 4 आतंकियों को मार गिराया है. मौके से 2 एके-47 राइफल, एक एसएलआर, एक पिस्टल और भारी मात्रा में गोला-बारूद बरामद किये गए हैं. पुलिस सूत्रों का कहना है कि आतंकियों के ठिकाने के बारे में सटीक जानकारी मिलने के बाद ऑपरेशन शुरू किया गया. मुठभेड़ में चार आतंकी मारे गए. इस दौरान 3 सुरक्षाकर्मी भी घायल हो गए. उनका इलाज जारी है.
गौरतलब है कि 2 दिन पहले ही आतंकवादियों ने पुलवामा जिले के त्राल इलाके में एक आम नागरिक को गोली मार दी थी, जिसमें वह गंभीर रूप से घायल हो गया था. इस घटना के बाद आस-पास के लोग काफी सहमे हुए थे. आतंकवादियों ने जिस शख्स को मारा, उसका नाम मंजूर अहमद हजाम है. इस घटना के बाद से ही सुरक्षाकर्मी चौकन्ने थे. 
#UPDATE: Jammu & Kashmir: 4 terrorists of Lashkar-e-Taiba (LeT) killed in an encounter with security forces in Lassipora area of Pulwama District. Identities yet to be ascertained. 2 AK rifles, 1 SLR and 1 pistol recovered. Search operation underway. https://t.co/Ycvg9GhwW5
आपको बता दें कि कुछ दिनों पहले ही आतंकियों ने पुलवामा में ही सीआरपीएफ के काफिले पर एक आत्मघाती हमला किया था. इस हमले में सीआरपीएफ के 40 जवान शहीद हो गए थे. सीआरपीएफ का यह काफिला जम्मू से श्रीनगर आ रहा था, तभी इस पर हमला कर दिया गया. हमले के तुरंत बाद ही आतंकी संगठन जैश-ए-मोहम्मद ने इसकी जिम्मेदारी ली थी. पुलवामा हमले के बाद भारतीय वायुसेना ने पाकिस्तान के बालाकोट में स्थित आतंकी संगठन जैश-ए-मोहम्मद के ठिकानों को उड़ा दिया था.